CELEX: 62019TN0744
Language: et
Date: 2019-11-05 00:00:00
Title: kohtuasi T-744/19: 5. novembril 2019 esitatud hagi – Methanol Holdings (Trinidad) versus komisjon

13.1.2020   
            
            
               ET
            
            
               Euroopa Liidu Teataja
            
            
               C 10/48
            
         
      5. novembril 2019 esitatud hagi – Methanol Holdings (Trinidad) versus komisjon
      (kohtuasi T-744/19)
      (2020/C 10/58)
      Kohtumenetluse keel: inglise
      
         Pooled
      
      
         Hageja: Methanol Holdings (Trinidad) Ltd (Couva, Trinidad ja Tobago) (esindajad: advokaadid B. Servais ja V. Crochet)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada hagejat puudutavas osas komisjoni 8. oktoobri 2019. aasta rakendusmäärus (EL) 2019/1688, millega kehtestatakse Venemaalt, Trinidadist ja Tobagost ning Ameerika Ühendriikidest pärit uurea ja ammooniumnitraadi segude impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks;
               
            
                  —
               
               
                  mõista käesoleva menetluse kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja ühe väite, nimelt et komisjoni meetodid hinna allalöömise marginaali ja madalama hinnaga müügi marginaali kindlaksmääramisel rikub alusmääruse artikli 1 lõiget 1, artikli 3 lõikeid 1, 2, 3, 5–8 ja artikli 9 lõiget 4, Üldkohtu ja WTO kohtupraktikat ning õiglase võrdluse põhimõtet, kuna ta jättis hinna allalöömise marginaali ja madalama hinnaga müügi marginaali arvutamisel võrdlemata impordihindu liidu tööstuses toodetud sarnase toote hinnaga samal asjakohasel kaubansusstandardil.
      Sisuliselt väidab hageja esiteks, et Trinidadist ja Tobagost pärit uurea ja ammooniumnitraadi segude impordihinna kindlaksmääramine hinna allalöömise marginaali ja madalama hinnaga müügi marginaali arvutamiseks alusmääruse artikli 2 lõike 9 analoogia alusel kohaldamisel rikub alusmääruse artikli 3 lõiget 1, ning seda, et kasutades seda konstrueeritud hinda hinna allalöömise marginaali ja madalama hinnaga müügi marginaali kindlaksmääramisel, jättis komisjon võrdlemata hindu samal asjakohasel kaubansusstandardil, rikkudes alusmääruse artikli 3 lõikeid 2, 3, 5–8 ja sellestu tulenevalt ka alusmääruse artikli 9 lõiget 4, Euroopa Kohtu ja WTO kohtupraktikat ning õiglase võrdluse põhimõtet.